ທ່ານໂອບາມາ ແລະ ທ່ານເມັດວີເດັຟ ລົງນາມ ໃນສົນທິສັນຍາ ຫລຸດກຳລັງອາວຸດນິວເຄລັຽ
ຂ່າວສຳຄັນອື່ນໆ: ພັກຝ່າຍຄ້ານ ໃນກຽກກິສຖານ ຢຶດອຳນາດ, ຍຸບສະພາ; ພວກເສື້ອແດງ ສືບຕໍ່ການປະທ້ວງ ທີ່ນະຄອນຫລວງ ຂອງໄທ; ຄວາມວຸ້ນວາຍໃນມຽນມາ ແລະໄທ ເປັ
ປະທານາທິບໍດີ ສະຫະຣັດ ທ່ານ BARACK OBAMA ແລະ ປະທານາທິບໍດີ ຣັດເຊັຽ ທ່ານDMITRI MEDVEDEV ໄດ້ລົງນາມ ໃນສົນທິສັນຍາ ຫຼຸດກຳລັງອາວຸດນິວເຄລັຽ ທີ່ສຳຄັນສະບັບນຶ່ງ ໃນພິທີ ຈັດຂຶ້ນທີ່ກຸງປຣາກ ນະຄອນຫລວງຂອງສາທາຣະນະຣັດເຊັກ ໃນວັນພະຫັດມື້ນີ້ ສົນທິສັນຍາດັ່ງກ່າວຈະຕັດຄັງອາວຸດນິວເຄລັຽ ຂອງປະເທດທັງສອງລົງ ຫຼາຍເຖິງ 30% ໂດຍຈະເຮັດໃຫ້ແຕ່ລະປະເທດ ຍັງມີຫົວຣະ ເບີດຍຸທສາດນິວເຄລັຽ ເຫລືອຢູ່ປະມານ 1 ພັນ 500 ຫົວ ຂໍ້ຕົກລົງສະບັບນີ້ ແມ່ນໃຊ້ແທນ ສົນທິສັນຍາ ຫລຸດກຳລັງອາວຸດ ຍຸທສາດ ຫລືSTART ສະບັບປີ 1991 ທີ່ໝົດອາຍຸ ແລ້ວນັ້ນ ແລະໄດ້ມີການບັນລຸ ການຕົກລົງກັນລຸນຫລັງການເຈຣະຈາ ເປັນເວລາເກືອບ ນຶ່ງປີ ລະຫວ່າງ ຄະນະເຈຣະຈາ ຂອງສະຫະຣັດແລະຣັດເຊັຽ ທ່ານ OBAMA ເອີ້ນ ສົນທິສັນຍາ ສະບັບໃໝ່ນີ້ວ່າເປັນຫລັກໄຊທີ່ສຳຄັນ ສຳລັບຄວາມໝັ້ນຄົງ ໃນດ້ານນິວ ເຄລັຽ ແລະການຫ້າມແຜ່ຜາຍອາວຸດດັ່ງກ່າວ ຕລອດທັງ ສຳລັບຄວາມສັມພັນ ລະຫວ່າງ ສະຫະຣັດ ແລະຣັດເຊັຽອີກດ້ວຍ ພັກການເມືອງຝ່າຍຄ້ານ ໃນ ກຽກກິສຖານກ່າວວ່າ ຕົນໄດ້ເຂົ້າຢຶດອຳນາດແລະຍຸບ ສະພາແຫ່ງຊາດແລ້ວ ຫລັງຈາກໄດ້ ມີການປະທ້ວງຢ່າງແຮງ ທີ່ບັງຄັບໃຫ້ປະທາ ນາທິບໍດີ ຕ້ອງຫລົບໜີໄປຈາກນະຄອນຫຼວງ BISHKEK ໃນວັນພະຫັດມື້ນີ້ຜູ້ນຳຣັຖບານ ຊົ່ວຄາວ ຂອງກຽກກິສຖານທ່ານນາງ ROSA OTUNBAYEVA ໄດ້ທວງໃຫ້ປະທານາທິບໍ ດີກຽກກິສຖານ ທ່ານ KURMANBEK BAKI YEV ລາອອກ ທ່ານ BAKIYEVໄດ້ຫຼົບໜີ ໄປຍັງເຂດ JALALABAD ແລະມີລາຍງານວ່າ ເວລານີ້ ພວມພະຍາຍາມເຕົ້າໂຮມພວກ ສນັບສນຸນທ່ານຢູ່ ກະຊວງ ສາທາຣະນະສຸກ ກຽກກິສຖານ ລາຍງານວ່າມີຢ່າງນ້ອຍ 75 ຄົນເສັຽຊີວິດແລະຫຼາຍກວ່າ 1 ພັນຄົນ ໄດ້ຮັບບາດເຈັບໃກນານປະທະກັນລະຫວ່າງພວກ ສນັບສນຸນ ພັກຝ່າຍຄ້ານ ແລະຕຳຣວດ ທີ່ນະຄອນຫຼວງBISHKEK ໃນວັນພຸດວານນີ້ ທ່ານນາງ OTUNBAYEVA ກ່າວຕໍ່ພວກນັກຂ່າວວ່າການກໍ່ຈະລາຈົນ ໃນມື້ວານນີ້ແມ່ນ ເພື່ອເປັນການຕອບໂຕ້ ຕໍ່ການຮຸກຮານ ກົດຂີ່ແລະປາບປາມຂອງຣັຖບານ ຕໍ່ປະຊາຊົນ ທີ່ບໍ່ເຫັນພ້ອມນຳ ພວກປະທ້ວງຕໍ່ຕ້ານຣັຖບານໄດ້ພາກັນ ຝ່າຝືນ ຕໍ່ພາວະສຸກເສີນ ໃນເຂດບາງກອກ ແລະຍັງສືບຕໍ່ໃຊ້ສູນກາງ ການທ່ອງທ່ຽວ ແລະການຄ້າ ເປັນບ່ອນພັກເຊົາ ເປັນມື້ທີ 5ໃນວັນພະຫັດມື້ນີ້ ບັນດາຜູ້ນຳ ຂອງພວກປະ ທ້ວງເສື້ອແດງ ຮຽກຮ້ອງໃຫ້ມີການໂຮມຊຸມນຸມ ມະຫາຊົນຄັ້ງໃໝ່ ໃນວັນສຸກມື້ອື່ນ ນາຍົກຣັຖມຸນ ຕຣີ ອະພິຊິດເວດຊາຊີວະ ໄດ້ປະກາດ ພາວະສຸກເສີນ ໃນວັນພຸດວານນີ້ ຫລັງຈາກ ພວກເສື້ອແດງຫລາຍຮ້ອຍຄົນ ໄດ້ບຸກເຂົ້າໄປ ໃນບໍລິເວນຕຶກ ສະພາແຫ່ງຊາດ ຂອງໄທເຮັດໃຫ້ ສະມາຊິກສະພາ ຕ້ອງໄດ້ຫລົບໜີໄປ ພາວະສຸກເສີນນີ້ ອະນຸຍາດໃຫ້ເຈົ້າໜ້າທີ່ ຮັກສາຄວາມສະງົບ ຈັບຜູ້ຄົນ ໂດຍບໍ່ຕ້ອງມີຂໍ້ຫາ ແລະຫ້າມການໂຮມຊຸມນຸມ ໃນທີ່ສາທາຣະນະ ແຕ່ໂຄສົກຣັຖບານຄົນນຶ່ງ ກ່າວໃນເວລາຕໍ່ມາວ່າເຈົ້າໜ້າທີ່ ຈະບໍ່ນຳໃຊ້ກຳລັງ ເກີນຂອບເຂດ ຕໍ່ພວກປະທ້ວງ ວິກິຕການດັ່ງກ່າວນີ້ ເຮັດໃຫ້ທ່ານອະພິຊິດ ຕ້ອງໄດ້ຍົກເລີກ ແຜນການເດີນທາງໄປປະເທດວຽດນາມ ໃນວັນພະຫັດມື້ນີ້ ເພື່ອເຂົ້າຮ່ວມ ກອງປະຊຸມສຸດຍອດຂອງພວກຜູ້ນຳ ໃນເຂດເອເຊັຽ ຕາເວັນອອກສຽງໃຕ້ ຫລືອາຊ່ຽນ ພວກຜູ້ນຳຂອງ 10 ປະເທດສະມາຊິກຂອງສະມາ ຄົມ ບັນດາປະຊາຊາດໃນເຂດເອເຊັຽ ຕາເວັນອອກສຽງໃຕ້ ຫລືອາຊ່ຽນ ໄຂກອງປະຊຸມສຸດຍອດ ເປັນເວລາ 2 ມື້ທີ່ນະຄອນຫລວງຮ່າໂນ່ຍ ຂອງວຽດນາມ ໃນວັນພະຫັດມື້ນີ້ ພວກຜູ້ນຳເຫລົ່ານີ້ຈະສົນທະນາຫາຣືກັນ ກ່ຽວກັບການຮ່ວມມື ທາງດ້ານເສຖກິດ ໃນລະຫວ່າງກອງປະຊຸມແຕ່ຄາດວ່າ ຄວາມວຸ້ນວາຍ ທາງການເມືອງ ທີ່ກຳລັງເກີດຂຶ້ນ ໃນໄທ ແລະມຽນມາຊຶ່ງເປັນປະເທດສະມາຊິກ ຂອງອາຊ່ຽນນັ້ນ ຈະເປັນຫົວຂໍ້ ຄອບງຳການສົນທະນາ ຫາຣືກັນ ນາຍົກຣັຖມຸນຕຣີໄທ ທ່ານອະພິຊິດ ເວດຊາຊີວະໄດ້ຍົກເລີກແຜນການ ເດີນທາງໄປນະຄອນຫຼວງຮ່າໂນ່ຍຍ້ອນການປະທ້ວງທີ່ຍັງດຳເນີນຢູ່ຕໍ່ມາ ໂດຍພວກຕໍ່ຕ້ານຣັຖບານ ທີ່ຮຽກຮ້ອງໃຫ້ຈັດການເລືອກຕັ້ງຄັ້ງໃໝ່ ທ່ານອະພິຊິດ ໄດ້ປະກາດ ພາວະສຸກເສີນໃນເຂດບາງກອກໃນມື້ວັນພຸດວານນີ້ຫລັງຈາກ ພວກປະທ້ວງ ໄດ້ບຸກເຂົ້າໄປ ໃນເຂດຕຶກສະພາແຫ່ງຊາດ ສະມາຄົມອາຊ່ຽນ ຊຶ່ງເປັນກຸ່ມ ຈັດຕັ້ງລະດັບຂົງເຂດ ໄດ້ມີຄວາມເຫັນບໍ່ລົງຮອຍກັນ ກ່ຽວກັບວ່າ ຄວນຈະເອົາທ່າທີແບບ ໃດ ຕໍ່ການເລືອກຕັ້ງ ຄັ້ງຈະມາຢູ່ໃນມຽນມາ ທີ່ປົກຄອງໂດຍ ຣັຖບານທະຫານ ຣັຖມຸນຕຣີກະຊວງການ ເງິນຂອງສະຫະຣັດ ທ່ານTIMOTHY GEITHNER ກຳລັງຢູ່ທີ່ປະເທດຈີນ ເພື່ອທຳການເຈຣະຈາຫາຣືທີ່ມີທ່າທາງວ່າຈະເພັ່ງເລັງ ໃສ່ບັນຫາຂັດແຍ້ງ ເຣື່ອງເງິນຕຣາ ລະຫວ່າງ ປັກກິ່ງແລະບັນດາປະເທດ ຄູ່ການຄ້າຕາເວັນ ຕົກນັ້ນ ທ່ານ GEITHNER ມີແຜນການທີ່ຈະພົບປະ ກັບຮອງນາຍົກຣັຖມຸນຕຣີຈີນ ທ່ານ WANG QISHAN ທີ່ຮັບຜິດຊອບກ່ຽວກັບກິຈການເສຖກິດ ໃນວັນພະຫັດມື້ນີ້ ເຈົ້າໜ້າທີ່ ສະຫະຣັດ ແລະຈີນຕ່າງກໍບໍ່ໄດ້ໃຫ້ ລາຍລະອຽດໃດໆ ກ່ຽວກັບຫົວຂໍ້ ໃນການສົນທະນາຫາຣືກັນ ແຕ່ສະຫະຣັດ ໄດ້ທຳການກົດດັນຈີນ ໃຫ້ປ່ອຍໃຫ້ ຕລາດນາໆຊາດ ເປັນຜູ້ຕັດສິນກ່ຽວກັບຄ່າຂອງເງິນຢວນ ເງິນຕຣາຂອງຈີນນັ້ນ ບັນດາປະເທດຕາເວັນຕົກ ກ່າວວ່າການຄວບຄຸມ ເງິນຕຣາຂອງຈີນ ໄດ້ເຮັດໃຫ້ ຄ່າຂອງເງິນຢວນ ຕຳກວ່າຄວາມເປັນຈິງແລະເຮັດໃຫ້ ສິນຄ້າສົ່ງອອກຂອງຈີນ ມີຣາຄາຖືກກວ່າ ສິນຄ້າປະເທດອື່ນຢູ່ໃນຕລາດໂລກ ປັດຈຸບັນ ສະຫະຣັດ ມີການຂາດດຸນການຄ້າ ຈຳນວນມະຫາສານກັບປະເທດຈີນ ຊາວສຣີລັງກາ ພາກັນໄປປ່ອນບັດ ໃນວັນພະຫັດມື້ນີ້ ໃນການເລືອກຕັ້ງສະພາແຫ່ງ ຊາດເທື່ອທຳອິດ ນັບແຕ່ສົງຄາມກາງເມືອງ 25 ປີ ໄດ້ສິ້ນສຸດລົງເມື່ອເດືອນພຶສະພາ ປີ 2009 ມີການຮັກສາ ຄວາມປອດພັຍ ຢ່າງເຄັ່ງຄັດຂະ ນະທີ່ປະຊາຊົນພາກັນໄປປ່ອນບັດໂດຍມີຕຳຣວດ ແລະທະຫານ ຫລາຍພັນຄົນຍາມຮັກສາຄວາມ ສະງົບ ຢູ່ຕາມໜ່ວຍປ່ອນບັດຕ່າງໆ ຄນະສັງເກດການ ໃນການເລືອກຕັ້ງລາຍງານວ່າ ມີປະຊາຊົນ ພາກັນໄປປ່ອນບັດ ໃນຈຳນວນບໍ່ຫລາຍ ແລະມີເຫດຮ້າຍທີ່ບໍ່ຮຸນແຮງ ຈຳນວນນຶ່ງເກີດຂຶ້ນ ບັນດາຜູ້ມີສິດເລືອກຕັ້ງ ຫລາຍກວ່າ 14ລ້ານຄົນ ພາກັນປ່ອນບັດ ເອົາຜູ້ແທນເຂົ້ານັ່ງບ່ອນນັ່ງ 225 ບ່ອນ ໃນສະພາຈາກຜູ້ສະມັກ ແຂ່ງຂັນທັງໝົດ 7 ພັນ 620 ຄົນ ມີທ່າທາງວ່າ ການເລືອກຕັ້ງໃນເທື່ອນີ້ ຈະເຮັດໃຫ້ການຄອບງຳ ທາງການເມືອງ ຂອງປະທານາທິບໍດີ ມາຮິນດາ ຣາຊພັກໝັ້ນຄົງຂຶ້ນຕື່ມ 2 ເດືອນ ຫຼັງຈາກທ່ານ ໄດ້ຖືກເລືອກຕັ້ງ ໃຫ້ເຂົ້າຮັບຕຳແໜ່ງເປັນປະທານາທິບໍດີ ຂອງສຣີລັງກາ ຕື່ມອີກຢ່າງງ່າຍດາຍ ຫລັງຈາກຣັຖບານສຣີລັງກາໄດ້ຮັບໄຊຊະນະ ໃນສົງຄາມ ປາບພວກກະບົດເສືອທະມິລ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ